Aria: Ach, ziehe die Seele mit Seilen der Liebe (Tenor) - Gerlinde Saemann: Amazon.de: Digitale Musik - MP3 Download
Dauer: 7:12 MinutenGenres: Klassik ASIN: B004KCQIR8
Amazon Bestseller-Rang: Nr. 3.518.338 in Songs (Siehe Top 100 in Songs) Bhatia fokus op groei - Ministeries - Republikein
Tuesday, May 21st, 17:34:00
Bhatia fokus op groei
Die adjunkminister van internasionale betrekkinge en samewerking, me. Christine //Hoebes, het onlangs die nuwe verteenwoordiger vir die Verenigde Nasies se Ontwikkelingsprogram (UNDP), me. Alka Bhatia, amptelik verwelkom.
Volgens //Hoebes is dit belangrik om die regering se voortgesette samewerking met die UNDP te verseker in ‘n poging om programme meer vaartbelyn te maak en sodoende die verwesenliking van doelwitte uitgestip in nasionale planne te verseker.
Bhatia is ‘n internasionale ontwikkelingsbeampte met 30 jaar se ondervinding in die uitwissing van armoede, handel en volhoubare ontwikkeling. Sy het wye ervaring in die verskaffing van advies oor strategiese beleidsrigtings wat op volhoubare ontwikkeling gemik is. Haar loopbaan dek ook finansiering vir ontwikkeling en Bhatia het veral kundigheid oor inklusiewe groei vir werkskepping vir jeugdiges en vroue en ook die ontwikkeling van die private sektor.
Bhatia het haar loopbaan in 1986 in die Indiese staatsdiens begin en het in verskeie leierskapsposisies in die Indiese regering gedien. Sy het haar land ook verteenwoordig by die Doha-ontwikkelingsforum in Geneva, Switserland en as beampte vir ekonomiese aangeleenthede by die Wêreld- Handelsorganisasie (WTO) opgetree.
Bhatia het hierná by die UNDP aangesluit en vir ses jaar as ekonomiese raadgewer en hoof van die eenheid vir strategiese beleidsontwikkeling in Lesotho gedien. Terwyl sy in Malawi gebaseer was, het Bhatia ook as ekonomiese raadgewer vir beide die UNDP se Namibiese en Malawiese kantore gedien.
Sy sal tydens haar dienstydperk in Namibië deel van twee sleutelprogramme wees naamlik volhoubare, inklusiewe groen groei sowel as volhoubare omgewingsbestuur.